Source: http://infomm.ro/ro/detalii/handbal-divizia-a-cs-minaur-a-urcat-pe-doi
Timestamp: 2017-07-23 02:37:58+00:00

Document:
HANDBAL. DIVIZIA A. CS Minaur a urcat pe doi - Ultimele stiri din Maramures: Baia Mare, Sighet, Borsa, Targu Lapus, Seini, Baia Sprie.
HANDBAL. DIVIZIA A. CS Minaur a urcat pe doi	Categorie: Sport | Autor: Mircea Grumaz | (10 ianuarie 2017, 13:54)	Echipa de handbal feminin a CS Minaur a început anul 2017 cu o deplasare la Sepsi-Sic Sfântu Gheorghe, în cadrul etapei a 10-a din Divizia A. Fetele antrenate de Simona Maior-Paşca şi Ioana Marta au obţinut o victorie la scor, 44-25 (20-10).Valoarea ligii a doua este extrem de modestă. CSM Slatina, CSU Reşiţa şi CS Minaur Baia Mare sunt peste celelalte grupări şi acest lucru este evident dacă ne uităm şi la rezultate. Mureşul este pe prima poziţie în acest moment şi datorită conjuncturii. Etapa viitoare va sta, apoi va juca acasă cu CS Minaur, iar în ultima etapă din tur va merge la Slatina. Sigur, dacă are valoare, echipa din Târgu-Mureş ne va arăta în meciurile ce urmează.Partida de la Sfântu Gheorghe a fost una relaxantă pentru fetele noastre, doar primele minute fiind echilibrate. O victorie normală după un meci care a fost cu mult mai puţin periculos decât deplasarea din Baia Mare în Sf. Gheorghe.Sepsi-SIC: Rofel, Salata, Bratosin - Bălăceanu 7, Hăgeanu 3, Mátis 7, Tăbăcaru, Voloncs 2, Pătrînjel 1, Gyorkovács, Lăcătuş 3, Roşu, Bodó 2, Balogh. Antrenor: Vida Attila. CS Minaur: Andreea Năstasă, Claudia Cetăţeanu - Andriyana Naumenko 9, Cristina Andriţă 7, Bianca Zegrean 7, Iulia Bledea 5, Oana Bidaşcu 4, Alexandra Pricop 4, Jenica Rudics 3, Andreea Tecar 3, Petruţa Argyelan 2, Daiana Gaiu, Raluca Mihai. Antrenori: Simona Maior Paşca şi Ioana Marta.Cealaltă echipă din Baia Mare, CS Extrem, a jucat în deplasare cu SC Mureşul, şi a pierdut cu 33-29 (17-10). Se pare că pe cei de la Extrem nu-i interesează să-şi promoveze echipa şi jucătoarele, pentru că n-au dat niciun semn de viaţă online în acest an.Eu cred cu tărie că meciul cel mai important din acest sezon va fi cel programat pe 12 februarie, în care CSM Slatina va juca pe teren propriu cu CS Minaur Baia Mare. În meciul tur, disputat în Sala Polivalentă, băimărencele s-au impus cu scorul de 24-22 (11-9). Practic, pentru a avea un avantaj în disputa directă, CS Minaur nu ar trebui să piardă meciul de la Slatina, pentru că e greu de crezut că echipa din sudul ţării se mai poate împiedica undeva. Mai ales că CSM Slatina şi-a anunţat clar intenţia de a promova direct în prima divizie.La finalul sezonului, prima clasată va promova în Liga Naţională, în timp ce ocupantele locurilor 2 şi 3 vor disputa jocuri de baraj cu ocupantele locurilor 11 şi 12 din Liga Naţională. Odată cu retragerea celor de la CSM Cetate Deva din LN (dacă se va întâmpla acest lucru), din prima divizie nu va mai retrograda direct nicio echipă. Ar fi minunat ca în vară să avem din nou ambele echipe de handbal din Baia Mare în prima divizie. Cu jucătoare pe care să le putem plăti, cu fete tinere şi talentate din pepinierele proprii. Atât cât ne permit bugetul şi starea economică. Dacă ne permit.Clasament 1. Mureşul Tg. Mureş 21p (247-209) - 8 2. CS Minaur 18p (264-171) - 7 3. CSM Slatina 18p (224-154) - 7 4. CSU Reşiţa 18p (211-180) - 7 5. CS Extrem 15p (299-270) - 9 6. Naţional Braşov 12p (239-254) - 8 7. CSU Oradea 6p (199-215) - 7 8. Dacia Mioveni 6p (218-268) - 8 9. Sf. Gheorghe 4p (212-260) - 710. CSU Timişoara 3p (176-194) - 611. Chişineu-Criş 1p (217-332) - 8Etapa 10: Naţional Braşov - CSM Slatina: 21-31; Dacia Mioveni - CSU Oradea: 26-32; ASC Sepsi SIC Sfântu Gheorghe - CS Minaur Baia Mare: 25-44; SC Mureşul Târgu-Mureş - CS Extrem Baia Mare: 33-29. CSU de Vest Timişoara, ACS Crişul Chişineu-Criş şi CSU Reşiţa au stat.Etapa 11 (15 ianuarie): Reşiţa - Chişineu-Criş; Oradea - Braşov; Slatina - Sfântul Gheorghe; CS Minaur - Timişoara. Mioveni, Mureşul şi Extrem vor sta.	Categoria de subiect: cs minaur; divizia a; handbal	Adaugati un comentariu:

References: CSM 
 CSM 
 CSM 
 CSM 
 CSM 
 CSM